cyanic-selkie/wikianc huggingface dataset:
การบุกครองโปแลนด์
ช่วงที่ 2: การบุกครองของสหภาพโซเวียต (17 กันยายน 1939)
เมื่อถึงวันที่ 17 กันยายน การตั้งรับของโปแลนด์ก็ถูกทำลาย เหลือเพียงแต่ความหวังที่จะล่าถอยและไปรวมตัวกันใหม่ในเขตหัวสะพานโรมาเนีย แต่ทว่าแผนการก็เปลี่ยนไปเพียงชั่วข้ามคืน เมื่อกองทัพแดงอันเกรียงไกรของสหภาพโซเวียตจำนวน 800,000 นายเข้าโจมตีทางทิศตะวันออก ซึ่งเป็นการฝ่าฝืนสนธิสัญญาสันติภาพริกา และสนธิสัญญาไม่รุกรานระหว่างโปแลนด์-สหภาพโซเวียต รวมทั้งสนธิสัญญาระหว่างประเทศอีกเป็นจำนวนมาก นักการทูตของโซเวียตได้อ้างว่าสหภาพโซเวียตกำลังปกป้องชาวยูเครนและชาวเบลารุสในโปแลนด์ตะวันออกเมื่อประเทศโปแลนด์ใกล้จะล่มสลาย นายโมโลตอฟได้กล่าวสุนทรพจน์เมื่อวันที่ 17 กันยายน ว่า "เหตุการณ์ที่ได้นำไปสู่สงครามเยอรมนี-โปแลนด์ได้เผยให้เห็นถึงความเปราะบางภายในและความอ่อนแออย่างเห็นได้ชัดของโปแลนด์ โปแลนด์นั้นเปรียบเสมือนกับคนสิ้นเนื้อประดาตัว... กรุงวอร์ซอในฐานะเมืองหลวงของโปแลนด์นั้นล่มสลายไปเสียแล้ว ไม่มีผู้ใดรับรู้ถึงถิ่นแถวของรัฐบาลโปแลนด์อีก ชาวโปแลนด์ถูกทอดทิ้งจากผู้นำที่หมดประกาย ซึ่งไม่สามารถเปลี่ยนแปลงชะตากรรมของพวกเขาได้อีกแล้ว จะไม่มีโปแลนด์กับรัฐบาลโปแลนด์อีกต่อไป ความสัมพันธ์และสนธิสัญญาใด ๆ ที่เชื่อมโยงระหว่างโปแลนด์กับสหภาพโซเวียตก็ได้สิ้นสุดลง สถานการณ์ที่ได้เกิดขึ้นในโปแลนด์ทำให้รัฐบาลโซเวียตต้องหันมาเอาใจใส่กับความปลอดภัยของรัฐนี้ โปแลนด์อาจกลายเป็นแหล่งกำเนิดของกองกำลังอันไม่คาดคิดซึ่งอาจก่อให้เกิดอันตรายกับสหภาพโซเวียตได้... นอกเสียจากจะมาอยู่ในความคุ้มครองของรัฐบาลโซเวียต เพื่อรักษาชะตากรรมของพี่น้องร่วมสายเลือดกันกับเรามิให้เปลี่ยนแปลงไป นั่นคือ ชาวยูเครนและชาวเบลารุส (พวกรัสเซียขาว) ซึ่งอาศัยอยู่ในโปแลนด์มาแต่เดิม ผู้ซึ่งปราศจากสิทธิอันชอบธรรมและไม่ได้รับการเหลียวแลในชะตากรรมของพวกเขาเลย รัฐบาลโซเวียตเห็นว่าเป็นหน้าที่อันสูงส่งที่จะให้ความช่วยเหลือแก่ชาวยูเครนและชาวเบลารุสพี่น้องของเราซึ่งอาศัยอยู่ในโปแลนด์เหล่านี้"
แนวชายแดนด้านตะวันออกของโปแลนด์นั้นได้รับการป้องกันโดยกองกำลังพิทักษ์ชายแดน ซึ่งมีกำลังพลประมาณ 25 กองพัน จอมพลเอ็ดเวิร์ด ริดซ์ สมิกลี่ได้ออกคำสั่งให้กองกำลังเหล่านี้ล่าถอยโดยไม่ต้านทานการบุกครองของสหภาพโซเวียต แต่ว่าก็ยังเกิดการรบประปรายหลายครั้ง เช่น ยุทธการกรอดโน ซึ่งทหารและพลเรือนท้องถิ่นพยายามป้องกันเมืองไว้อย่างเหนียวแน่น ระหว่างการบุกครอง ทหารโซเวียตได้สังหารชาวโปแลนด์อย่างเลือดเย็น รวมไปถึงเชลยศึกอย่างนายพล Józef Olszyna-Wilczyński ด้านองค์การชาตินิยมแห่งยูเครนก็ได้ลุกขึ้นสู้กับชาวโปแลนด์ และผู้ฝักใฝ่คอมมิวนิสต์ทั้งหลายก็ลุกขึ้นก่อการปฏิวัติในท้องถิ่น ปล้นขโมยทรัพย์และสังหารชาวโปแลนด์ ขบวนการเหล่านี้ต่อมาได้รับการฝึกฝนจากกลุ่มผู้ตรวจการพลเรือนแห่งราชการภายในของสหภาพโซเวียต (เอ็นเควีดี) การบุกครองของสหภาพโซเวียตในครั้งนี้เป็นสาเหตุหนึ่งที่ทำให้รัฐบาลโปแลนด์เริ่มเชื่อว่าตนจะเป็นฝ่ายแพ้สงคราม ก่อนการโจมตีของสหภาพโซเวียตในทางตะวันออก จึงมีคำสั่งให้ทัพโปแลนด์ที่ตั้งรับเยอรมนีในเขตตะวันออกเฉียงใต้ของประเทศเริ่มการถอยทัพ ขณะที่ยังคงรอคอยความช่วยเหลือจากฝ่ายสัมพันธมิตรว่าจะมาโจมตีทางตะวันตกของเยอรมนี อย่างไรก็ตาม รัฐบาลโปแลนด์ปฏิเสธที่จะยอมจำนนหรือเจรจากับเยอรมนี กองทัพโปแลนด์ส่วนที่เหลือได้รับคำสั่งให้อพยพออกจากโปแลนด์และรวมตัวกันใหม่ในฝรั่งเศส
ในเวลาเดียวกันนี้ กองทัพโปแลนด์พยายามจะเคลื่อนตัวไปยังเขตหัวสะพานโรมาเนีย และยังคงต้านทานการบุกครองของเยอรมนี ตั้งแต่วันที่ 17-20 กันยายน กองทัพโปแลนด์สองกองทัพคราโคว และลูบลิน ถูกตรึงไว้ที่โทมาซอฟ ลูบเบลสกี้ ซึ่งเป็นยุทธการที่ใหญ่เป็นอันดับที่สองของการบุกครองครั้งนี้ ด้านเมืองโลฟว์ ก็ยอมจำนนเมื่อวันที่ 22 เนื่องจากถูกบีบจากกองทัพโซเวียต เมืองนี้เคยถูกกองทัพเยอรมันโจมตีเมื่อสัปดาห์ก่อน กองทัพเยอรมันจับมือกับกองทัพโซเวียตในระหว่างการล้อมเมืองครั้งนั้น ส่วนทางด้านเมืองหลวง กรุงวอร์ซอ ก็มีการต้านทานอย่างหนัก จากทหารโปแลนด์ที่ล่าถอยเข้าสู่เมืองหลวง อาสาสมัครพลเรือนและกองทหารอาสาสมัคร จนกระทั่งวันที่ 28 กันยายน ปราการมอดลิน ยอมจำนนเมื่อวันที่ 29 กันยายน หลังจากการรบเป็นเวลานานถึง 16 วัน เหล่าทหารที่ถูกตัดขาดสู้จนกระทั่งตำแหน่งถูกล้อมไว้โดยกองทัพเยอรมัน ส่วนที่ท่าเวสเทอร์แพลท ได้ยอมจำนนไปตั้งแต่วันที่ 7 กันยายนเรียบร้อยแล้ว เมืองออคซีไวยอมจำนนเมื่อวันที่ 19 กันยายน เมืองเฮลยอมจำนนเมื่อวันที่ 2 ตุลาคม และในสัปดาห์สุดท้ายของเดือนกันยายน ค.ศ. 1939 ฮิตเลอร์ได้กล่าวปราศรัยที่นครดานซิกว่า:
โปแลนด์จะไม่อาจรุ่งเรืองขึ้นเป็นสาธารณรัฐโปแลนด์ที่สองตามสนธิสัญญาแวร์ซายได้อีก นี่มิใช่เพียงคำรับรองจากเยอรมนีเท่านั้น แต่หมายรวมไปถึง... สหภาพโซเวียตด้วย
แม้ว่าโปแลนด์จะได้รับชัยชนะที่แซค หลังจากที่ทหารโซเวียตประหารนายทหารโปแลนด์ที่ถูกจับตัวได้จนหมดสิ้น แต่กระนั้นกองทัพโซเวียตก็สามารถบรรลุถึงแม่น้ำนารอว์ ฝั่งตะวันตกของแม่น้ำบั๊ก แม่น้ำวิสตูล่าและแม่น้ำซาน ภายในวันที่ 28 กันยายน โดยได้พบกับกองกำลังเยอรมันที่กำลังรุกเข้ามาจากทางตะวันตกหลายครั้ง ทหารโปแลนด์ในคาบสมุทรเฮลได้ต้านทานจนถึงวันที่ 2 ตุลาคม กองทัพโปแลนด์กองสุดท้าย กองทัพอิสระกลุ่มโปลิเซ่ ภายใต้การนำของนายพลฟรานซิแซก คลีเบิร์กได้ยอมจำนนหลังจากยุทธการค็อก ใกล้เมืองลูบลิน เมื่อวันที่ 6 ตุลาคม อันเป็นจุดสิ้นสุดของการบุกครอง
เรื่องเล่าที่ไม่เป็นความจริง
ในระหว่างการบุกครองโปแลนด์ ได้ปรากฏความเข้าใจผิดหลายประการเกี่ยวกับเหตุการณ์ระหว่างการรบ:
ถึงแม้ว่ากองทัพโปแลนด์จะมีกองทหารม้าถึง 11 กองพลน้อย และหลักนิยมทางทหารของโปแลนด์เองก็ให้ความสำคัญต่อการฝึกฝนเหล่าทหารม้าให้กลายเป็นทหารฝีมือเยี่ยม ในขณะที่กองทัพของประเทศอื่น ๆ ในสมัยนั้น (ซึ่งรวมไปถึงกองทัพเยอรมันและกองทัพโซเวียต) ต่างก็พยายามปรับปรุงใช้ทหารม้าของตนด้วยเช่นกัน กองทหารม้าโปแลนด์ (ซึ่งถือปืนไรเฟิลต่อต้านรถถัง "ยูอาร์" และปืนใหญ่ขนาดเล็กความสามารถสูง) ไม่เคยบุกกองรถถังเยอรมัน ทหารราบ หรือเหล่าทหารปืนใหญ่ของศัตรูเลย แต่ว่ากองทหารม้าโปแลนด์จะทำหน้าที่เหมือนกับหน่วยทหารเคลื่อนที่เร็วและกองสอดแนมเสียมากกว่า ซึ่งมีน้อยครั้งที่จะมีการโจมตีโดยการใช้ทหารม้า
เรื่องเล่าดังกล่าวคาดว่าน่าจะมาจากการโฆษณาชวนเชื่อของเยอรมัน ซึ่งวาดภาพเกี่ยวกับยุทธการที่โคจานตี ซึ่งทหารม้าโปแลนด์ถูกเปิดฉากยิงเข้าใส่โดยยานเกราะของข้าศึกที่อำพรางอยู่ แต่กระนั้น ทหารม้าก็ไม่เคยเป็นฝ่ายเปิดฉากบุกเข้าใส่ก่อนเลย
กองทัพอากาศโปแลนด์เสียเปรียบทางด้านปริมาณ กองทัพโปแลนด์จึงได้มีการอำพรางตามสนามบินย่อย ๆ ไม่นานก่อนที่การบุกครองจะเกิดขึ้น โดยมีเพียงเครื่องบินฝึกบินและเครื่องบินสนับสนุนเท่านั้นที่ถูกกองทัพอากาศเยอรมันทำลายบนพื้นดิน กองทัพอากาศโปแลนด์ยังคงทำการรบไปได้อีกสองสัปดาห์ สามารถทำลายกองพลแพนเซอร์ได้หนึ่งกองพล และยังได้สร้างความเสียหายให้แก่ลุควาฟเฟกว่า 25% ของกองกำลังทั้งหมดอีกด้วย โดยเครื่องบินรบเยอรมัน 285 ลำถูกยิงตก และอีก 279 ลำได้รับความเสียหาย ส่วนเครื่องบินโปแลนด์ถูกยิงตก 333 ลำ นักบินฝีมือดีของโปแลนด์ได้หลบหนีไปยังสหราชอาณาจักรและเข้าร่วมรบในยุทธการที่บริเตน และสามารถยิงเครื่องบินรบเยอรมันตกได้จำนวนมากจนเป็นที่เลื่องลือมานักต่อนัก
กองทัพเยอรมันได้รับความเสียหายอย่างหนัก โดยเฉพาะอย่างยิ่ง ยานยนต์และเครื่องบินรบ เยอรมนีสูญเสียยานเกราะไปกว่า 1 กองพล และเครื่องบินรบกว่า 25% ของกองทัพอากาศทั้งหมด และเมื่อเทียบกับยุทธการที่ฝรั่งเศส ในปี ค.ศ. 1940 แล้ว การทัพโปแลนด์กินระยะเวลาน้อยกว่ายุทธการในครั้งนั้นเพียงหนึ่งสัปดาห์เท่านั้น ซึ่งกองทัพผสมอังกฤษ-ฝรั่งเศสมีกำลังพลและยุทธภัณฑ์ในจำนวนที่ใกล้เคียงกับกองทัพเยอรมันมากกว่า นอกจากนั้น โปแลนด์ยังได้เตรียมแผนการการตั้งรับในเขตหัวสะพานโรมาเนีย ซึ่งโปแลนด์จะทำการรบยืดเยื้อกับเยอรมนี แต่ว่าแผนการนี้ถูกยกเลิกเมื่อสหภาพโซเวียตโจมตีมาจากทางตะวันออก เมื่อวันที่ 17 กันยายน ค.ศ. 1939 โปแลนด์นั้นก็ไม่มีความต้องการที่จะยอมจำนนกับเยอรมนีแต่อย่างใด แม้ว่าการรบจะสิ้นสุดลงแล้ว แต่ว่าชาวโปแลนด์ก็ยังต่อสู้ใต้ดินอยู่ตลอดเวลา ขบวนการกู้ชาติของโปแลนด์มีขนาดใหญ่ที่สุดในจำนวนขบวนการใต้ดินทั้งหมดในทวีปยุโรป
มักจะมีการสันนิษฐานว่าการโจมตีสายฟ้าแลบเป็นยุทธวิธีการรบที่ได้มีการใช้เป็นครั้งแรกในการบุกครองโปแลนด์ดังกล่าว ซึ่งนักประวัติศาสตร์ยุคหลังสงครามจำนวนหนึ่งได้สรุปเอาไว้เช่นนั้น อย่างไรก็ตาม นักประพันธ์บางคนไม่ยอมรับแนวคิดดังกล่าว โดยกล่าวว่ามียุทธวิธี Vernichtungsgedanke ซึ่งพบตั้งแต่สมัยพระเจ้าฟรีดริชมหาราช และยุทธวิธีที่ใช้ในการทัพก็มีความแตกต่างน้อยมากจากยุทธวิธีที่เคยใช้ในสงครามฝรั่งเศส-ปรัสเซีย เมื่อปี ค.ศ. 1870 และการเริ่มใช้รถถัง ในช่วงสงครามโลกครั้งที่หนึ่ง
ภายหลังสงคราม
ดินแดนของโปแลนด์ถูกแบ่งออกเป็นของนาซีเยอรมนี สหภาพโซเวียต ลิทัวเนีย และสโลวาเกีย ดินแดนโปแลนด์ส่วนตะวันตกถูกนาซีเยอรมนียึดครอง โดยส่วนที่เหลือถูกปกครองโดย "คณะรัฐบาลสามัญ" และในวันที่ 28 กันยายน สนธิสัญญาลับระหว่างเยอรมนีกับสหภาพโซเวียตได้ปรับเปลี่ยนข้อตกลงเดิมในเดือนสิงหาคม โดยเยอรมนีจะยกลิทัวเนียให้อยู่ในเขตอิทธิพลของสหภาพโซเวียต แต่ว่าเยอรมนีจะได้ดินแดนโปแลนด์เพิ่มขึ้นไปจนถึงแม่น้ำบั๊ก
แม้ว่าระหว่างเขตอิทธิพลของนาซีเยอรมนีและสหภาพโซเวียตจะมีผืนน้ำขวางกั้นอยู่ก็ตาม แต่ว่ากองทัพของทั้งสองประเทศก็พบกันหลายครั้งระหว่างการบุกครอง ซึ่งเหตุการณ์ดังกล่าวที่สำคัญ คือ เมืองเบรสท์ ประเทศเบลารุส เมื่อวันที่ 22 กันยายน กองพลแพนเซอร์ที่ 19 ของนายพลไฮนซ์ กูเดเรียนซึ่งยึดครองเมืองแห่งนี้อยู่ และกองพลน้อยรถถังที่ 29 ของโซเวียต และทั้งสองแม่ทัพก็ได้ทำการทักทายกัน ที่เมืองนี้ กองทัพเยอรมันและกองทัพโซเวียตได้จัดการเดินขบวนฉลองชัยร่วมกัน ก่อนที่กองทัพเยอรมันจะยอมถอนตัวออกไปยังแนวที่ได้ตกลงกันไว้ อย่างไรก็ตาม สามวันก่อนหน้านี้ กองทัพเยอรมันก็ปะทะกับกองทัพโซเวียตใกล้กับเมือง Lviv เมื่อกรมทหารภูเขาที่ 137 ของเยอรมนีพบกับกองลาดตระเวนของกองพลน้อยรถถังที่ 24 ของโซเวียต หลังจากการปะทะกันระยะหนึ่งแล้ว ทั้งสองฝ่ายก็ยอมเจรจากัน กองทัพเยอรมันยอมล่าถอยออกจากพื้นที่ และกองทัพโซเวียตเข้าสู่เมือง L'viv เมื่อวันที่ 22 กันยายน
ทหารโปแลนด์กว่า 65,000 นายตายในการรบ ทหารอีกกว่า 420,000 นายถูกจับกุมตัวโดยกองทัพเยอรมัน และอีกประมาณ 240,000 โดยกองทัพโซเวียต ทหารโปแลนด์ราว 120,000 นายสามารถหลบหนีไปยังประเทศโรมาเนียและฮังการี และอีก 200,000 นาย หลบหนีไปยังลัตเวียและลิทัวเนีย ซึ่งโดยส่วนมากแล้ว พวกเขาเหล่านี้จะพยายามเดินทางไปยังอังกฤษและฝรั่งเศส ด้านกองทัพเรือโปแลนด์ก็ประสบความสำเร็จในการหลบหนีไปยังอังกฤษด้วยเช่นกัน ส่วนความสูญเสียของทหารเยอรมันอยู่ที่ประมาณ 16,000 นาย
ไม่มีฝ่ายใด ทั้งเยอรมนี ฝ่ายสัมพันธมิตรตะวันตก และสหภาพโซเวียต จะคาดว่าการบุกครองโปแลนด์นี้จะลุกลามจนกลายเป็นสงครามโลกครั้งที่สอง ฮิตเลอร์ยังได้เตรียมแผนการที่จะเจรจากับฝ่ายสัมพันธมิตร แต่ทว่าฝ่ายสัมพันธมิตรก็ไม่เปิดโอกาสเลย นักประวัติศาสตร์ถือว่าการบุกครองโปแลนด์นี้เป็นจุดเริ่มต้นของสงครามโลกครั้งที่สองในทวีปยุโรป ขณะที่การบุกครองจีนของญี่ปุ่นในปี ค.ศ. 1937 และสงครามมหาสมุทรแปซิฟิกในปี ค.ศ. 1941 รวมกันแล้ว จะเรียกว่า "สงครามโลกครั้งที่สอง"
การบุกครองโปแลนด์ยังส่งผลให้อังกฤษและฝรั่งเศสประกาศสงครามต่อเยอรมนีเมื่อวันที่ 3 กันยายน ค.ศ. 1939 อย่างไรก็ตาม ฝ่ายสัมพันธมิตรก็ไม่สามารถให้ความช่วยเหลืออะไรได้มากนัก การช่วยเหลือเพียงน้อยนิดและไม่ทันกาลเหล่านี้ ทำให้ชาวโปแลนด์เชื่อว่าตนถูกทรยศโดยพันธมิตรตะวันตก
กองทัพแดงปกครองโปแลนด์ด้วยการอพยพชาวยูเครนและชาวเบลารุสเข้าสู่พื้นที่ กองทัพแดงประสบกับขบวนการกู้ชาติของโปแลนด์ในช่วงแรกเช่นกัน แต่ว่าไม่นาน คอมมิวนิสต์ก็เริ่มกระจายเข้าสู่พื้นที่ ซึ่งนำไปสู่แนวคิดต่อต้านโซเวียตอย่างสุดโต่งในพื้นที่ทางตะวันตกของยูเครน ดินแดนยึดครองของโซเวียตตั้งแต่ปี ค.ศ. 1939 ถึงปี ค.ศ. 1941 ได้ส่งผลให้ชาวโปแลนด์นับล้านถูกสังหารหรือไม่ก็ถูกเนรเทศ และผู้ที่ต้องสงสัยว่าจะเป็นศัตรูของคอมมิวนิสต์จะถูกจับไปกักขังและใช้แรงงานหนักในค่ายกักกันหรือถูกสังหารทิ้ง ซึ่งกองทัพแดงทำการแก้แค้นต่อการโจมตีทางตะวันตกของยูเครน จนความโกรธและความเกลียดชังแผ่ออกไปทั่วทุกหนแห่ง ความโหดร้ายของกองทัพแดงเริ่มต้นอีกครั้งเมื่อสหภาพโซเวียตทำการปลดปล่อยโปแลนด์เมื่อปี ค.ศ. 1944 อย่างเช่น การประหารทหารรักษาดินแดนของโปแลนด์
หลังจากการรบ พลเรือนชาวโปแลนด์เสียชีวิตไปกว่า 150,000-200,000 คน ขณะที่ชาวเยอรมันเสียชีวิตไป 3,250 คน (รวมไปถึงประชาชนเยอรมัน 2,000 คนที่ลุกขึ้นต่อต้านกองทัพโปแลนด์)
เชิงอรรถ
I . แหล่งอ้างอิงหลายแหล่งขัดแย้งกันเอง ฉะนั้นตัวเลขที่คัดมาข้างต้นจึงควรถือเป็นการชี้บอกการประเมินยอดกำลังพลอย่างหยาบ ๆ เท่านั้น ความแตกต่างพิสัยสามัญที่สุดและประเภทมีดังนี้ กำลังพลเยอรมนี 1,490,000 นาย (ตัวเลขอย่างเป็นทางการของกระทรวงการต่างประเทศโปแลนด์) หรือ 1,800,000 นาย รถถังโปแลนด์ 100-880 คัน ตัวเลข 100 นั้นเป็นจำนวนรถถังสมัยใหม่ ขณะที่ตัวเลข 880 คือ จำนวนที่รวมรถถังเก่าสมัยสงครามโลกครั้งที่หนึ่งและรถเกราะเบา (tankette)  |
II . ข้อแตกต่างในกำลังพลสูญเสียของเยอรมนีอาจมีสาเหตุมาจากข้อเท็จจริงที่ว่าบางสถิติของเยอรมนียังขึ้นรายการทหารว่าสูญหายหลายทศวรรษหลังสงคราม ปัจจุบัน ตัวเลขที่สามัญและเป็นที่ยอมรับกันมากที่สุด คือ เสียชีวิตในการปฏิบัติหน้าที่ 8,082 ถึง 16,343 นาย สูญหายในการปฏิบัติหน้าที่ 320 ถึง 5,029 นาย บาดเจ็บในการปฏิบัติหน้าที่ 27,280 ถึง 34,316 นาย เพื่อเปรียบเทียบ ในสุนทรพจน์ของฮิตเลอร์ในปี 1939 หลังการทัพโปแลนด์ เขานำเสนอตัวเลขของเยอรมนีดังนี้ เสียชีวิตในการปฏิบัติหน้าที่ 10,576 นาย บาดเจ็บในการปฏิบัติหน้าที่ 30,222 นาย และสูญหายในการปฏิบัติหน้าที่ 3,400 นาย ตามการประเมินช่วงต้นของฝ่ายสัมพันธมิตร รวมถึงตัวเลขประเมินของรัฐบาลพลัดถิ่นโปแลนด์ ตัวเลขกำลังพลสูญเสียของเยอรมนีอยู่ที่ 90,000 นาย และบาดเจ็บในการปฏิบัติหน้าที่ 200,000 นาย  การสูญเสียยุทโธปกรณ์ระบุว่า มีรถถังเยอรมนี 832 คัน โดยประมาณ 236 ถึง 341 คันเป็นความสูญเสียที่กู้ไม่ได้ และยานเกราะอื่นอีกประมาณ 319 คันเป็นความสูญเสียที่กู้ไม่ได้ (รวมแพนเซอร์สพาวาเกน 165 คัน ซึ่งในจำนวนนี้ 101 คันเป็นความสูญเสียกู้ไม่ได้) เครื่องบินเยอรมนี 522-561 ลำ (รวมที่ถูกทำลาย 246-285 ลำ และเสียหาย 276 ลำ) เรือวางทุ่นระเบิดเยอรมนี 1 ลำ (เอ็ม 85) และเรือตอร์ปิโดเยอรมนี 1 ลำ ("ไทเกอร์")
ทางฝ่ายสหภาพโซเวียต มีตัวเลขอย่างเป็นทางการ คือ มีความสูญเสียหรือสูญหายอยู่ระหว่าง 737-1,475 นาย และบาดเจ็บกว่า 1,859-2,383 นาย ทหารโปแลนด์ตกเป็นเชลยของเยอรมนีและสหภาพโซเวียตรวมกันเป็นจำนวนมหาศาลระหว่าง 660,000-690,000 นาย คือ ฝ่ายเยอรมนีควบคุมตัวไว้ 420,000 นายและสหภาพโซเวียตอีก 250,000 นาย
IV . กองบินขับไล่โปแลนด์ "Kościuszko" หมายเลข 303 ได้จัดตั้งขึ้นจากนักบินชาวโปแลนด์ในสหราชอาณาจักรเป็นเวลาเกือบ 2 เดือนนับตั้งแต่ยุทธการที่บริเตนเริ่มขึ้น และเป็นกองบินที่ยิงเครื่องบินของฝ่ายศัตรูตกมากที่สุดในบรรดากองบินทั้งหมดของอังกฤษในปฏิบัติการครั้งนั้น
V . ในช่วงเวลาสองปีภายใต้การยึดครองของสหภาพโซเวียต พลเรือนโปแลนด์ถูกจับกุมตัวไปกว่า 100,000 คน และถูกเนรเทศไปกว่า 350,000-1,500,000 คน ซึ่งจากจำนวนนี้เสียชีวิตไประหว่าง 250,000-1,000,000 คน
จำนวนที่แท้จริงของประชาชนที่ถูกเนรเทศในช่วงระหว่างปี ค.ศ. 1939-1941 ยังคงไม่ทราบแน่ชัด โดยมีประมาณการอยู่ระหว่าง 350,000 ไปจนถึง 2,000,000 คน (ประมาณการโดยรัฐใต้ดิน) โดยสถิติที่มีอายุมากที่สุดเป็นการบันทึกของเอ็นเควีดี และไม่นับรวมจำนวนเชลยศึกกว่า 180,000 นาย ซึ่งอยู่ภายใต้การควบคุมตัวของโซเวียต นักประวัติศาสตร์สมัยใหม่ส่วนใหญ่ประมาณจำนวนผู้ที่ถูกเนรเทศในเขตยึดครองของสหภาพโซเวียตอยู่ระหว่าง 800,000-1,500,000 คน
รายชื่อธงในประเทศเม็กซิโก
ภาพด้านล่างต่อไปนี้ เป็นธงต่างๆ ที่ใช้และเคยใช้ในประเทศเม็กซิโก
ธงประจำรัฐ
รัฐต่างๆ ในประเทศเม็กซิโกไม่มีธงประจำรัฐที่เป็นทางการ ตารางเบื้องล่างนี้แสดงภาพธงประจำรัฐโดยพฤตินัย (de facto flag) ที่ใช้กันโดยทั่วไป ลักษณะของธงดังกล่าวแต่ละธงใช้ธงพื้นสีขาว กว้าง 4 ส่วน ยาว 7 ส่วน เช่นเดียวกับธงชาติ กลางธงมีภาพตราประจำรัฐของแต่ละรัฐ
เมเดยิน
เมเดยิน (Medellín) เป็นเมืองใหญ่เป็นอันดับที่ 2 ของประเทศโคลอมเบีย เป็นเมืองหลักของจังหวัดอันติโอเกีย จากข้อมูลปี ค.ศ. 2018 มีประชากร 2,569,007 คน ตั้งเป็นเมืองใน ค.ศ. 1616 โดยชาวสเปน ในชื่อ โปบลาโดเดซานโลเรนโซ (ความหมายคือ "เมืองแห่งนักบุญลอว์เรนซ์") ต่อมาใน ค.ศ. 1675 มาเรียนาแห่งออสเตรีย สมเด็จพระราชินีนาถแห่งสเปน ตั้งชื่อเมืองว่า บิยาเดนูเอสตราเซญโญราเดลากันเดลาเรียเดเมเดยิน (ความหมายคือ "เมืองของสตรีของเมเดยิน")
ความอดอยาก
องค์การอนามัยโลกว่า ความหิวเป็นศัตรูสำคัญที่สุดของสาธารณสุขของโลก นอกจากนั้นก็ยังกล่าวว่า ทุพโภชนาการเป็นสาเหตุที่ทำให้เด็กเสียชีวิตมากที่สุด คิดเป็นราวครึ่งหนึ่งของจำนวนการเสียชีวิตทั้งหมด ส่วนองค์การอาหารและการเกษตรแห่งสหประชาชาติ กล่าวว่าความอดอยากมีผลต่อประชากรกว่า 1,000 ล้านคนทั่วโลกในขณะนี้
จังหวัดแตรีตัวร์เดอแบลฟอร์
แตรีตัวร์เดอแบลฟอร์ก่อตั้งขึ้นใน ค.ศ. 1922 จากจังหวัดอาลซัสที่ตกมาเป็นของฝรั่งเศสระหว่างปี ค.ศ. 1871 ถึงปี ค.ศ. 1919 แตรีตัวร์เดอแบลฟอร์มิได้ถูกผนวกไปเป็นของเยอรมนีเพราะประชากรในบริเวณนี้พูดภาษาฝรั่งเศสซึ่งต่างกับประชากรในส่วนอื่น ๆ ของอาลซัส
คูลแอนด์เดอะแก๊ง
คูลแอนด์เดอะแก๊ง (Kool & The Gang) เป็นวงดนตรีอเมริกันแนวอาร์แอนด์บี โซล ฟังก์และดิสโก้ ก่อตั้งวงในเจอร์ซีย์ซิตี รัฐนิวเจอร์ซีย์ สหรัฐอเมริกาในปี ค.ศ. 1964 วงมียอดขายผลงานอัลบั้มมากกว่า 120 ล้านชุด
สมาชิกของวงประกอบด้วย คริส แกร์ชาวอังกฤษ, พี่น้อง โรเบิร์ต เบลล์ (หรือ "Kool") ตำแหน่งเบสและโรนัลด์ เบลล์ ตำแหน่งเทเนอร์แซกโซโฟน, จอร์จ บราวน์ ตำแหน่งกลอง, โรเบิร์ต มิกเคนส์ ตำแหน่งทรัมเปต, เดนนิส โทมัส ตำแหน่งอัลโตแซกโซโฟน, เคลย์เดส ชาร์ล สมิธ ตำแหน่งกีตาร์ และริก เวสต์ฟลิด์ ตำแหน่งคีย์บอร์ด
ในปี ค.ศ. 1964 โรเบิร์ตก่อตั้งวงดนตรีที่ชื่อ Jazziacs ร่วมกับเพื่อน ๆ ในสมัยไฮสคูล พวกเขาเปลี่ยนชื่อมาเป็น Kool & the Gang และได้เซ็นสัญญากับจีน เรดด์ กับสังกัดใหม่ของเขาที่ชื่อ เรดโคชเรเคิดส์ ในปี ค.ศ. 1969 มีเพลงฮิตติดชาร์ตป็อปในผลงานอัลบั้มแรก
กับอัลบั้มในปี ค.ศ. 1973 ชุด Wild and Peaceful มีเพลงดังอย่าง "Jungle Boogie" และ "Hollywood Swinging" ต่อจากนั้นได้รับกระแสตอบรับที่ดีจากอัลบั้ม Light of Worlds  ในปี 1974 และชุด Spirit of the Boogie ในปี 1975 ที่ถือเป็นอัลบั้มที่ประสบความสำเร็จที่สุดของวง กับซิงเกิ้ลในปี 1975 ที่ชื่อ "Summer Madness" ทำให้วงเป็นที่จับตามอง หลังจากออกอัลบั้มนี้แล้ววงได้เปลี่ยนแนวเพลงจากฟังก์มาเป็นป็อปฟังก์แทน
ในปลายคริสต์ทศวรรษ 1970 ได้เปลี่ยนนักร้องนำคนใหม่เป็น เจมส์ "เจที" เทย์เลอร์ กับผลงานอัลบั้มในปี ค.ศ. 1979 ชุด Ladies' Night และในอัลบั้มในปี ค.ศ. 1980 ชุด Celebrate! ที่มีเพลงฮิตอันดับ 1 อย่างเพลง "Celebration" ได้ร่วมงานกับโปรดิวเซอร์ ยูเมียร์ ดีโอดาโต และยังมีเพลงดังในระดับนานาชาติเพลงอื่นในต้นคริสต์ทศวรรษ 1980 อย่างเช่น "Big Fun," "Get Down on It" และ "Joanna"  ในอัลบั้มปี 1984 พวกเขายังมีเพลงฮิตอื่นอย่าง  "Fresh" และ "Cherish"
อาภรณ์ สาราคำ
อาภรณ์ สาราคำ (28 กรกฎาคม พ.ศ. 2505) สมาชิกสภาผู้แทนราษฎรจังหวัดอุดรธานี แบบแบ่งเขต เขต 4 สังกัดพรรคเพื่อไทย ปัจจุบันรวม 1 สมัย เป็นเลขานุการคณะกรรมาธิการกิจการเด็ก เยาวชน สตรี ผู้สูงอายุ ผู้พิการ กลุ่มชาติพันธุ์ และผู้มีความหลากหลายทางเพศ สภาผู้แทนราษฎรชุดที่ 25
ชีวิตครอบครัว
อาภรณ์ สาราคำ เป็นชาวบ้านหนองลีหู ตำบลสามพร้าว อำเภอเมือง จังหวัดอุดรธานี เกิดวันที่ 28 กรกฎาคม พ.ศ. 2505 สมรสกับนายขวัญชัย สาราคำ
การเมือง
อาภรณ์ สาราคำ เคยเป็นสมาชิกวุฒิสภา จังหวัดอุดรธานี 1 สมัย อาภรณ์ สาราคำ เป็นสมาชิกสภาผู้แทนราษฎรจังหวัดอุดรธานี 1 สมัย
คีอานู รีฟส์
คีอานู ชาลส์ รีฟส์ (Keanu Charles Reeves, ;  เกิดวันที่ 2 กันยายน ค.ศ. 1964) เป็นนักแสดงชาวแคนาดา เกิดที่เบรุตและเติบโตในโตรอนโต รีฟส์เริ่มแสดงละครเวทีและในภาพยนตร์โทรทัศน์ก่อนที่จะเปิดตัวภาพยนตร์สารคดีเรื่อง Youngblood (1986)
หลังประสบความล้มเหลวในบ็อกซ์ออฟฟิศหลายเรื่อง การแสดงของรีฟส์ในภาพยนตร์สยองขวัญ อาถรรพ์มัจจุราชเหนือเมฆ (1997) ได้รับเสียงวิจารณ์ไปในทางที่ดี จากนั้นจึงเริ่มมีชื่อเสียงมากขึ้นจากการรับบทเป็นนีโอในชุดละครนิยายวิทยาศาสตร์ เดอะ เมทริกซ์ ที่เริ่มขึ้นใน ค.ศ. 1999 เขารับบทเป็นจอห์น คอนสแตนตินในคนพิฆาตผี (2005) และภาพยนตร์อื่น ๆ อย่าง บ้านทะเลสาบ บ่มรักปาฏิหาริย์ (2006) วันพิฆาตสะกดโลก (2008) และ สตรีท คิงส์ ตำรวจเดือดล่าล้างเดน (2008) หลังหยุดแสดงช่วงหนึ่ง รีฟส์ก็กลับมาด้วยการรับบทเป็นผู้ลอบสังหารในนามในชุดภาพยนตร์ จอห์น วิค ที่เริ่มต้นใน ค.ศ. 2014
นอกจากการแสดงแล้ว รีฟส์ยังเป็นผู้กำกับภาพยนตร์ คนแกร่งสังเวียนเดือด (2013)
ชีวิตช่วงต้น
คีอานู ชาลส์ รีฟส์ เกิดในเบรุต ประเทศเลบานอน เมื่อวันที่ 2 กันยายน ค.ศ. 1964 เป็นบุตรของแพทริเซีย (สกุลเดิม เทย์เลอร์) นักออกแบบเครื่องแต่งกายและนักแสดง กับซามูเอล นาวลิน รีฟส์ จูเนียร์ แม่ของเขาเป็นชาวอังกฤษจากเอสเซกซ์ ส่วนพ่อชาวอเมริกันมาจากรัฐฮาวาย และมีเชื้อสายจากฮาวาย จีน อังกฤษ ไอริช และโปรตุเกส ย่าของเขาเป็นชาวฮาวายเชื้อสายจีน แม่ของเขาพบกับพ่อขณะทำงานที่เบรุต โดยพ่อทิ้งภรรยากับครอบครัวตอนที่รีฟส์อายุ 3 ขวบ เขาพบพ่อครั้งสุดท้ายที่เกาะคาไวของฮาวายตอนอายุ 13 ปี
หลังพ่อแม่หย่าร้างใน ค.ศ. 1966 แม่ของเขาย้ายครอบครัวไปที่ซิดนีย์ จากนั้นจึงไปยังนครนิวยอร์ก โดยเธอแต่งงานกับพอล แอรอน ผู้กำกับภาพยนตร์บรอดเวย์และฮอลลีวูดใน ค.ศ. 1970 ทั้งคู่ย้ายไปที่โตรอนโต ประเทศแคนาดา และหย่าร้างใน ค.ศ. 1971 ตอนที่รีฟส์อายุ 9 ขวบ เขามีส่วนในการแสดงละคร Damn Yankees แอรอนยังคงความสัมพันธฺใกล้ชิดกับรีฟส์ โดยให้คำแนะนำและเสนองานให้เขาที่โรงละครเฮดจ์โรว์ รัฐเพนซิลเวเนีย สหรัฐ แม่ของรีฟส์แต่งงานกับรอเบิร์ต มิลเลอร์ใน ค.ศ. 1976 แล้วหย่าใน ค.ศ. 1980 จากนั้นจึงแต่งงานกับแจ็ก บอนด์ โดยอยู่ด้วยกันจนถึง ค.ศ. 1994 รีฟส์และบรรดาน้องสาวเติบโตในย่านยอร์กวิลล์ โตรอนโต โดยมีพี่เลี้ยงเป็นคนดูแล เนื่องจากชาติพันธุ์ของย่า ทำให้เขาเติบโตมาพร้อมกับศิลปะ, เครื่องเรือน และอาหารจีน
ชีวิตส่วนตัว
ใน ค.ศ. 1998 รีฟส์พบกับเจนนิเฟอร์ ไซม์ ผู้ช่วยของผู้กำกับ เดวิด ลินช์ ในงานปาร์ตี้ที่จัดให้วง Dogstar และทั้งคู่จึงเริ่มคบหากัน จากนั้นในวันที่ 24 ธันวาคม ค.ศ. 1999 หลังตั้งท้อง 8 เดือน ไซม์ให้กำเนิดลูกสาวที่คลอดก่อนกำหนดชื่อว่า เอวา อาร์เชอร์ ไซม์-รีฟส์ ไม่กี่สัปดาห์ต่อมา ทั้งคู่หย่าร้าง แต่ภายหลังคืนดีกัน ในวันที่ 2 เมษายน ค.ศ. 2001 ไซม์เสียชีวิตจากการที่รถยนต์ของเธอประสานงาเข้ากับรถที่จอดอยู่สามคันบน Cahuenga Boulevard ที่ลอสแอนเจลิส มีรายงานว่าไซม์ได้รับบาดเจ็บและไม่คาดเข็มขัดด้วย รีฟส์ให้การแก่นักสืบว่าทั้งคู่กลับมาอยู่ด้วยกัน และวันก่อนเกิดเหตุก็กินบรันช์ด้วยกันที่ซานฟรานซิสโก รีฟส์ทำหน้าที่แบกโลงศพไซม์ ไปฝังข้างลูกสาวของทั้งคู่
ใน ค.ศ. 2009 รีฟส์พบกับอเล็กซานดรา แกรนต์ในงานเลี้ยงอาหารค่ำ ทั้งคู่ร่วมกับแต่งหนังสือด้วยกันสองเล่ม ทั้งคู่เปิดเผยความสัมพันธ์ในเดือนพฤศจิกายน ค.ศ. 2019
รีฟส์ไตร่ตรองถึงความเชื่อทางจิตวิญญาณ โดยกล่าวว่าเป็นเรื่อง "ส่วนตัว" ถึงแม้ว่าเขาไม่ได้นับถือศาสนาพุทธอย่างเป็นทางการ ศาสนานี้ได้ทิ้งความประทับใจไว้กับเขา โดยเฉพาะหลังรับบทในภาพยนตร์ พระพุทธเจ้า มหาศาสดาโลกลืมไม่ได้
การเซ็นเซอร์
ภาพยนตร์ของรีฟส์ถูกแบนจากแพลตฟอร์มสตรีมมิ่งในประเทศจีน เช่น อ้ายฉีอี้, เทนเซ็นต์ วิดีโอ และโยวคู่ เนื่องจากในวันที่ 3 มีนาคม ค.ศ. 2022 เขาเข้าไปมีส่วนร่วมแบบเสมือนในคอนเสิร์ตการกุศลให้กับทิเบตเฮาส์ องค์กรไม่แสวงหาผลกำไรที่มีส่วนเกี่ยวข้องกับดาไลลามะ ผู้นำทางจิตวิญญาณทิเบตที่ลี้ภัย
แหล่งข้อมูลอื่น
1964
ตำบลดงขวาง (อำเภอหนองขาหย่าง)
ดงขวาง เป็นตำบลหนึ่งในอำเภอหนองขาหย่าง จังหวัดอุทัยธานี ตั้งอยู่ทางทิศใต้ของตัวอำเภอ ห่างจากที่ว่าการอำเภอประมาณ 10 กิโลเมตร และห่างจากศาลากลางจังหวัดอุทัยธานีประมาณ 23.4 กิโลเมตร
ส้านหิน
ส้านหิน  หรือ ส้านหิ่ง อยู่ในวงศ์ Dilleniaceae เป็นไม้ยืนต้นผลัดใบ ลำต้นค่อนข้างตรง ผิวใบด้านบนมีขนสาก ผิวใบด้านล่างมีขนสีเทานุ่มหรือสาก ดอกเดี่ยว ดอกออกเป็นกระจุก สีเหลือง กลีบดอกบอบบางและหลุดง่าย ผลอวบน้ำ เมื่อแก่สีส้ม เนื้อไม้ใช้ทำกระดาน และก่อสร้างบ้าน   ภาษากะเหรี่ยงเรียก ลานิ
ตำบลดงขวาง (อำเภอหนองขาหย่าง)
ที่ตั้งและอาณาเขต
ตำบลดงขวางมีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลดงขวางเป็นตำบลหนึ่งของอำเภอหนองขาหย่าง จังหวัดอุทัยธานี เป็นตำบลเก่าแก่ในจังหวัดอุทัยธานี และปรากฏหลักฐานเกี่ยวกับการให้ใช้ชื่อ "ตำบลดงขวาง" ในหนังสือราชกิจจานุเบกษา พ.ศ. 2464 เป็นรายชื่อตำบลหนึ่งในอำเภอหนองขาหย่าง
"ดงขวาง" ที่ใช้ชื่อนี้เพราะสมัยก่อนเป็นพื้นที่ติดกับป่าดงดิบ และพื้นที่เป็นที่ราบลุ่มที่อุดมสมบูรณ์ ซึ่งสันนิษฐานว่า ชาวบ้านที่อาศัยอยู่ดั้งเดิมย้ายมาจากบ้านเก่าเขากระจิว เขตจังหวัดกาญจนบุรี โดยการนำของแม่เฒ่าจีน คำจีนศรี
การปกครองส่วนภูมิภาค
ตำบลดงขวางประกอบด้วยหมู่บ้านทั้งหมด 6 หมู่บ้าน ได้แก่
การปกครองส่วนท้องถิ่น
ตำบลดงขวางทั้งตำบลอยู่ในเขตองค์การบริหารส่วนตำบลดงขวางซึ่งเดิมมีฐานะเป็นสภาตำบลดงขวาง ก่อนที่ต่อมาจะได้รับการจัดตั้งเป็นองค์การบริหารส่วนตำบลดงขวางในวันที่ 15 ตุลาคม พ.ศ. 2542
ผู้แทนพระองค์ประจำไอร์แลนด์
ตำแหน่งที่เรียกกันไปต่างๆ มักจะรู้จักกันโดยทั่วไปว่าอุปราช ซึ่งเป็นคำที่มาจากภาษาฝรั่งเศสว่า "Vice roi" หรือ "รองพระเจ้าแผ่นดิน" โดยภรรยามีฐานะเป็น "Vicereine" แม้ว่าในยุคกลางข้าหลวงบางคนจะเป็นชาวไอร์แลนด์ แต่หลังจากนั้นมาก็เป็นชาวอังกฤษที่ได้รับแต่งตั้ง
บาเซนจี
บาเซนจี (Basenji) สายพันธุ์สุนัขล่าเหยื่อ (Hound) ชนิดหนึ่ง มีถิ่นกำเนิดดั้งเดิมที่ทวีปแอฟริกา บริเวณประเทศคองโก โดยคำว่า "บาเซนจี" เป็นภาษาสวาฮีลีแปลว่า "สิ่งที่อยู่ในพุ่มไม้"
อุปนิสัยของบาเซนจี เป็นสุนัขฉลาด แม้จะไม่เห่า แต่ก็สามารถใช้เฝ้าบ้านได้เป็นอย่างดี มีสัญชาตญาณความเป็นนักล่าสูงอันเป็นลักษณะนิสัยประจำสายพันธุ์ และรักอิสระไม่ชอบให้ใครมาบังคับขู่เข็ญ เข้ากับเด็ก ๆ ได้ดี แต่มักไม่สนใจสิ่งรอบข้าง
บาเซนจีถูกนำเข้ามาในอังกฤษครั้งแรกเมื่อปี ค.ศ. 1937 เพื่อพัฒนาสายพันธุ์ แต่ทว่าไม่ประสบความสำเร็จในช่วงแรก เนื่องไม่มีภูมิคุ้มกันโรคหัดสุนัข จึงพากันล้มตายเป็นจำนวนมาก ทว่ารุ่นต่อมาก็ถูกผสมพันธุ์ได้สำเร็จ และเริ่มเป็นที่รู้จักแพร่หลายจนถึงปัจจุบันนี้
สำหรับในประเทศไทย บาเซนจียังเป็นสุนัขที่ได้รับความนิยมน้อย เนื่องจากเป็นสุนัขที่มีราคาแพง โดยมากมักจะนำเข้ามาจากต่างประเทศ อีกทั้งยังมีรูปร่าง ลักษณะ คล้ายคลึงกับสุนัขทั่วไปของไทย จึงทำให้ไม่ได้รับความนิยมนัก สำหรับสุนัขบาเซนจีที่มีชื่อเสียงในประเทศไทย ได้แก่ คุณทองแท้ สุนัขทรงเลี้ยงในพระบาทสมเด็จพระเจ้าอยู่หัวภูมิพลอดุลยเดช คู่ของคุณทองแดง ซึ่งคุณทองแดงนี้ก็สันนิษฐานว่ามีเชื้อสายของบาเซนจีผสมอยู่ด้วยเช่นเดียวกัน
แม็คโคร
บทความนี้เกี่ยวกับบริษัทข้ามชาติ สำหรับห้างค้าส่งแบบสมาชิกดูที่ สยามแม็คโคร
แม็คโคร (Makro) เป็นบริษัทที่ก่อตั้งในประเทศเนเธอร์แลนด์ โดยสมาคมโกดังสินค้า เรียกอีกชื่อว่าซื้อสินค้าด้วยเงินสดแล้วขนสินค้าไปเอง (cash and carries) ประกอบกิจการค้าส่งแบบสมาชิก เปิดสาขาแรกในปี พ.ศ. 2511 ที่กรุงอัมสเตอร์ดัม จากนั้นในปีต่อมาจึงได้เปิดสาขาเพิ่มในประเทศและขยายสู่ประเทศอื่น ๆ ในทวีปยุโรป
ฟาโรห์อินโยเทฟที่ 4
ฟาโรห์เซฮเตปคาเร อินเตฟ(Sehetepkare Intef) (ยังเป็นที่รู้จักในฐานะ อินเตฟที่ 4 หรือ อินเตฟที่ 5) เป็นฟาโรห์ลำดับที่ยี่สิบสามแห่งราชวงศ์ที่ 13 ในช่วงระยะเวลากลางที่สอง ฟาโรห์เซฮเตปคาเร อินเตฟ ขึ้นครองราชย์แทนจากเมมฟิสเป็นระยะเวลาสั้นแน่นอนน้อยกว่า 10 ปีระหว่าง 1759 ปีก่อนคริสตกาลและ 1749 ปีก่อนคริสตกาลหรือ 1,710 ปีก่อนคริสตกาล
วิกิสปีชีส์
วิกิสปีชีส์ (Wikispecies) เป็นโครงการที่ได้รับการสนับสนุนจากมูลนิธิวิกิมีเดีย ที่ให้โอกาสผู้เขียน เข้ามาแก้ไขเพิ่มเติม เป็นสารบบของสปีชีส์ที่เปิดกว้างและใช้ได้
หน้าสปีชีส์ปกติ
หน้าสปีชีส์ปกติจะมีส่วนย่อย ๆ เรียกว่า taxonavigation, ชื่อสามัญ, การจำแนกแบบต่าง ๆ, อ้างอิง, หมายเหตุ และอาจจะมีคำบรรยายบอกคุณลักษณะของสปีชีส์นั้น ๆ ชื่อสามัญนั้นจะโยงไปยังบทความในวิกิพีเดียในหลาย ๆ ภาษา
ภาษาอื่น ๆ
ปัจจุบันมีวิกิสปีชีสในภาษาต่าง ๆ 131 ภาษา ซึ่งได้รับอนุญาตให้ใช้เนื้อหาได้ ภายใต้ GFDL และ CC-BY-SA 3.0
อาซามิ ชิโมดะ
อาซามิ ชิโมดะ ( 下田 麻美<rt>しもだ あさみ</rt>, 30 มกราคม 1986 -) เป็น นักพากย์ นักแสดงละครเวที และ นักร้อง ชาวญี่ปุ่น เกิดที่เมืองทตโตริ จังหวัดทตโตริ สังกัดอาตส์วิชัน มีชื่อเล่นว่า อาซาปง (あさぽん)
ฟาโรห์เมริบเร
ฟาโรห์เซท เมริบเร (Seth Meribre)เป็นฟาโรห์ที่ยี่สิบสี่ของราชวงศ์ที่ 13 ในช่วงยุคกลางที่สอง ฟาโรห์เซท เมริบเร ขึ้นครองราชย์แทนจากเมมฟิสสิ้นสุดใน 1749 ปีก่อนคริสตกาล หรือ 1700 ปีก่อนคริสตกาล ความยาวของการครองราชย์ของไม่เป็นที่รู้จัก คิม ริโฮลต์แนะว่าพระองค์ทรงครองราชย์เป็นเวลาสั้น ๆ อย่างแน่นอนน้อยกว่า 10 ปี
อาลีตาเลีย
อาลีตาเลีย (Alitalia) เป็นสายการบินประจำชาติของประเทศอิตาลี เปิดทำการบินครั้งแรกวันที่ 16 กันยายน 2489 มีฐานการบินหลักอยู่ที่ท่าอากาศยานเลโอนาร์โด ดา วินชี-ฟีอูมีชีโน และฐานการบินรองที่ท่าอากาศยานมิลาโน ลีนาเต และท่าอากาศยานมิลาโนมัลเปนซา โดยจะให้บริการในวันที่ 14 ตุลาคม 2564 เป็นวันสุดท้ายและในวันที่ 15 ตุลาคม 2564 สายการบิน ไอทีเอแอร์เวย์ ซึ่งเป็นสายการบินแห่งชาติใหม่จะเข้าให้บริการทดแทน
การใช้รหัสเที่ยวบินร่วมกับสายการบินอื่น
สายการบินอาลีตาเลียและสายการบินอาลีตาเลียซิตีไลเนอร์ใช้รหัสเที่ยวบินร่วมกับสายการบินต่าง ๆ ดังต่อไปนี้
จุดหมายปลายทาง
สายการบินอาลีตาเลียบิน 27 ปลายทางภายในประเทศและอีก 75 ปลายทางใน 50 ประเทศ {| class="toccolours" border="1" cellpadding="3" style="border-collapse:collapse" ! ประเทศ ! เมือง
กีฬาปัญจกีฬาสมัยใหม่ในโอลิมปิกฤดูร้อน 1920
การแข่งขันปัญจกีฬาสมัยใหม่ในโอลิมปิกฤดูร้อน 1920 เป็นการแข่งขันกีฬาปัญจกีฬาสมัยใหม่ในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ 24-27 สิงหาคม พ.ศ. 2463 จัดขึ้นที่สนาม Olympisch Stadion ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 1 รายการ คือ ประเภทบุคคลชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 23 คน จาก 8 ประเทศ
ประธานาธิบดีรัสเซีย
ประธานาธิบดีแห่งสหพันธรัฐรัสเซีย (Президент Российской Федерации) เป็นประมุขแห่งรัฐ ผู้บัญชาการทหารสูงสุด และผู้ทรงตำแหน่งหน้าที่สูงสุดในประเทศรัสเซีย แต่มิใช่ประมุขฝ่ายบริหาร โดยรัฐบาลรัสเซียเป็นองค์กรที่ใช้อำนาจบริหารสูงสุด ประธานาธิบดีรัสเซียคนปัจจุบัน คือ วลาดีมีร์ ปูติน
จุฑาพัตธน์ เมนะสวัสดิ์
จุฑาพันธน์ เมนะสวัสดิ์ (8 มกราคม พ.ศ. 2507) สมาชิกสภาผู้แทนราษฎรจังหวัดอุดรธานี แบบแบ่งเขต เขต 5 สังกัดพรรคเพื่อไทย ปัจจุบันรวม 1 สมัย เป็นผู้ช่วยเลขานุการคณะกรรมาธิการกิจการเด็ก เยาวชน สตรี ผู้สูงอายุ ผู้พิการ กลุ่มชาติพันธุ์ และผู้มีความหลากหลายทางเพศ สภาผู้แทนฯ สภาผู้แทนราษฎรชุดที่ 25
ชีวิตครอบครัว
จุฑาพันธน์ เมนะสวัสดิ์ เป็นชาวโคกหนองแวง ตำบลนายูง อำเภอศรีธาตุ เกิดวันที่ 8 มกราคม พ.ศ. 2507 สมรสกับนายเกียรติอุดม เมนะสวัสดิ์ (อดีต ส.ส.อุดรธานี 2 สมัย)
การเมือง
จุฑาพันธน์ เมนะสวัสดิ์ เป็นสมาชิกสภาผู้แทนราษฎรจังหวัดอุดรธานี 1 สมัย
เสนาเอกแห่งไอร์แลนด์
เสนาเอกแห่งไอร์แลนด์ (Chief Secretary for Ireland) เป็นตำแหน่งราชการที่สำคัญของรับในระบบการปกครองของบริเตนในไอร์แลนด์ จนกระทั่งเมื่อมาถึงปลายสมัยการปกครองโดยสถาบันพระมหากษัตริย์ในไอร์แลนด์ เสนาเอกจะมีหน้าที่ที่คล้ายคลึงกับหน้าที่ของนายกรัฐมนตรีในรัฐสภาของสหราชอาณาจักร ตามทฤษฎีแล้วถือเป็นตำแหน่งทางการบริหารที่รองจากข้าหลวงใหญ่แห่งไอร์แลนด์ แต่ตั้งแต่ปลายคริสต์ศตวรรษที่ 18 จนถึงต้นคริสต์ศตวรรษที่ 19 เป็นต้นมา เช่นเดียวกับตำแหน่งนายกรัฐมนตรีของสหราชอาณาจักร ที่สำนักเสนาเอกมักจะมามีอิทธิพลมากกว่าข้าหลวงใหญ่ในคณะรัฐมนตรี ต่อมา เมื่อไอร์แลนด์แยกตัวออกไปในปี ค.ศ. 1921 ทั้งตำแหน่งข้าหลวงใหญ่และเสนาเอกก็ยังคงมีอยู่ โดยข้าหลวงใหญ่เป็นผู้แทนของพระมหากษัตริย์ในทั้งสองสภา ขณะที่เสนาเอกเป็นผู้แทนของเขตการปกครองที่เหลือและยังคงทำหน้าที่ส่งผู้แทนไปยังรัฐสภาเวสต์มินสเตอร์
แต่หลังจากสงครามกลางเมืองไอร์แลนด์แล้ว รัฐบาลใหม่ของไอร์แลนด์ก็ประกาศยกเลิกข้อตกลงและก่อตั้งเสรีรัฐไอร์แลนด์ขึ้นในปี ค.ศ. 1922 เมื่อการปกครองโดยตรงโดยสถาบันพระมหากษัตริย์ในปี ค.ศ. 1922 และการก่อตั้งสภาการปกครองของไอร์แลนด์สองสภา สภาหนึ่งที่สตอร์มอนท์สำหรับไอร์แลนด์เหนือ และอีกสภาหนึ่งสำหรับเสรีรัฐไอร์แลนด์ ฉะนั้นบทบัญญัติของราชธรรมนูญจึงยุติลงโดยปริยาย ซึ่งทำให้ตำแหน่งข้าหลวงใหญ่และเสนาเอกถูกยุบตามไปด้วย ทำให้หน้าที่ทางด้านการปกครองจึงรวมเข้ากับกระทรวงแห่งประธานแห่งสภาการปกครองแห่งเสรีรัฐไอร์แลนด์ และนายกรัฐมนตรีแห่งไอร์แลนด์เหนือ
ลาน่า แลงก์
ลานา แลงก์ (Lana Lange) ปรากฏตัวครั้งแรกในหนังสือการ์ตูนชุด Superman เล่มที่ 1 ตอนที่ 1 ปี ค.ศ. 1939 ในฐานะแฟนเก่าของ Clark Kent และในภาพยนตร์เรื่อง Superman III ลานาแลงก์ ปรากฏตัวในฐานะภรรยาของ Pete Ross ผู้ขี้เมาและในซีรีส์เรื่อง สมอลล์วิลล์ ปัจจุบัน ลานา แลงก์ ในเวอร์ชันนี้คือ คริสติน ครุก (Kristian Kreuk)
เจ้าชายมิเกลแห่งเบย์รา
เจ้าชายมิเกลแห่งโปรตุเกส, เจ้าชายแห่งเบย์รา (หรือ เจ้าชายแห่งบราแกนซา; ภาษาอังกฤษ: Michael) (26 เมษายน พ.ศ. 2363 ณ รีโอเดจาเนโร, บราซิล) เป็นพระราชโอรสในองค์รัชทายาท เจ้าชายเปดรู เจ้าชายแห่งบราซิล (อนาคตคือ จักรพรรดิเปดรูที่ 1 แห่งบราซิล)กับอาร์ชดัชเชสมาเรีย ลีโอโพลดีนาแห่งออสเตรีย และเป็นพระบรมวงศานุวงศ์บราแกนซา เจ้าชายทรงสิ้นพระชนม์ในวันประสูติ
อ้างอิง
1820 1820
จังหวัดเอซอน
เอซอน หรือ แอซอน (Essonne, ) เป็นจังหวัดที่ตั้งอยู่ในแคว้นอีล-เดอ-ฟร็องส์ในประเทศฝรั่งเศส จังหวัดเอซอนตั้งชื่อตามชื่อแม่น้ำเอซอน ตัวจังหวัดตั้งอยู่ทางตอนกลางค่อนไปทางเหนือของประเทศ โดยมีเอวรีเป็นเมืองหลัก
เอซอนก่อตั้งขึ้นเมื่อวันที่ 1 มกราคม ค.ศ. 1968 เมื่อแซเนอวซแบ่งออกเป็นจังหวัดย่อย ๆ
ประชากร
พัฒนาการของจำนวนประชากรตั้งแต่ ค.ศ. 1876:
รถไฟฟ้าฉงชิ่ง สาย 3
รถไฟฟ้าฉงชิ่ง สาย 3 เป็นเส้นทางรถไฟฟ้าโมโนเรลในระบบรถไฟฟ้าฉงชิ่ง ระยะทาง 55.5 กิโลเมตร หรือ 34.5 ไมล์ เป็นเส้นทางรถไฟฟ้าโมโนเรลที่ยาวที่สุดในโลก
ปราสาทแซลิแย
ปราสาทแซลิแย (Celjski grad) เป็นปราสาทตั้งอยู่ในเมืองแซลิแย ประเทศสโลวีเนีย เป็นปราสาทที่สร้างขึ้นมาใหม่ และเป็นป้อมปราการที่ใหญ่ที่สุดของประเทศสโลวีเนีย
เดอะการ์ฟิลด์โชว์
เดอะการ์ฟิลด์โชว์ (Garfield & Cie The Garfield Show) เป็นซีรีส์แอนิเมชั่นแบบ CGI ของฝรั่งเศสและสหรัฐอเมริกา สร้างโดยจิมเดวิสและอำนวยการสร้างโดย Dargaud Media และ Paws Inc.
จักรพรรดิ ไชยสาส์น
จักรพรรดิ ไชยสาส์น (12 ธันวาคม พ.ศ. 2510) อดีตสมาชิกสภาผู้แทนราษฎรจังหวัดอุดรธานี แบบแบ่งเขต เขต 6 สังกัดพรรคเพื่อไทย ปัจจุบันรวม 3 สมัย เป็นรองประธานคณะกรรมาธิการการป้องกันและบรรเทาผลกระทบจากภัยธรรมชาติและสาธารณภัย สภาผู้แทนราษฎรชุดที่ 25
ชีวิตครอบครัว
จักรพรรดิ ไชยสาส์น เป็นชาวบ้านดงเรือง ตำบลผาสุก อำเภอกุมภวาปี เกิดวันที่ 10 ธันวาคม พ.ศ.2510 เป็นบุตร ของนายประจวบ ไชยสาส์น (อดีต ส.ส.อุดรธานี 7 สมัย) กับนางทองพูน ไชยสาส์น มีพี่น้องร่วมบิดามารดา 4 คนดังนี้
การเมือง
จักรพรรดิ ไชยสาส์น เป็นสมาชิกสภาผู้แทนราษฎรจังหวัดอุดรธานี 3 สมัย
ประชา คุณะเกษม
ดร.ประชา คุณะเกษม 29 ธันวาคม พ.ศ. 2477—8 ตุลาคม พ.ศ. 2552 อดีตปลัดกระทรวงการต่างประเทศ, รัฐมนตรีช่วยว่าการกระทรวงการต่างประเทศ และ สมาชิกสภาผู้แทนราษฎรกรุงเทพมหานคร  พรรคไทยรักไทย
เก้าอี้
เก้าอี้ คือที่นั่งประเภทหนึ่ง โดยมักจะเป็นที่นั่งสำหรับคนเดียว โดยในส่วนที่นั่งจะอยู่เหนือจากระดับพื้น มีขาเก้าอี้ 4 ขารองรับข้างใต้ ส่วนเก้าอี้ที่นั่งได้มากกว่า 1 คน อาจเรียกว่าโซฟา เก้าอี้ที่พบในประวัติศาสตร์เช่น เก้าอี้ของกรีก ที่คาดว่าน่าจะสร้างราว 600 ปีก่อนคริสต์ศักราช เป็นเก้าอี้สี่ขาตัวตรงและมีพนักพิงตั้งตรง ถัดมาเป็นเก้าอี้ในประเทศจีน ในสมัยราชวงศ์ถัง (ค.ศ. 618-907)
ประชา คุณะเกษม
ประวัติ
ดร.ประชา คุณะเกษม เกิดเมื่อวันที่ 29 ธันวาคม พ.ศ. 2477 เป็นอดีตนักการทูตไทยของกระทรวงการต่างประเทศ และผู้ร่วมก่อตั้งพรรคการเมือง คือ พรรคไทยรักไทย เป็นผู้เชี่ยวชาญทางด้านการต่างประเทศ ดร.ประชา สมรสกับ นางสุมณี คุณะเกษม บุตรสาวคนเดียวของ พล.ต.จ.ปราโมทย์ จงเจริญและคุณหญิงสุภัทรา จงเจริญ นักสะสมของเก่าจากทั่วโลก มูลค่าหลายพันล้านบาท ที่มีโครงการจะจัดทำเป็นพิพิธภัณฑ์ ภายใต้การบริหารงานของ มูลนิธิ “มณีมณฑ์ชา” มีบุตรคือ นายวชิระมณฑ์ คุณะเกษมธนาวัฒน์ โฆษกพรรคเพื่อแผ่นดิน อดีต สมาชิกสภาผู้แทนราษฎร กรุงเทพมหานคร  เขต 17 (ลาดพร้าว) และ รองโฆษกพรรคไทยรักไทย บุตรชายของ โชติ คุณะเกษม และคุณหญิงระเบียบ คุณะเกษม
เก้าอี้
ในปัจจุบัน วัสดุที่ใช้ทำเก้าอี้มีความหลากหลายมากขึ้น ไม่ว่าจะทำจาก เก้าอี้ไม้ เก้าอี้โลหะ เก้าอี้พลาสติก เริ่มมีการผลิตและใช้งานเป็นจำนวนมาก ใช้ทุกระดับชั้น มีการออกแบบดีไซน์เก้าอี้หลากลายมากมาย
สำหรับคำว่า เก้าอี้ นั้น เป็นคำมาจากภาษาจีนแต้จิ๋ว ตรงกับภาษาจีนกลางว่า เจียวอี่ (交椅 jiāoyǐ) ซึ่งเป็นเก้าอี้ชนิดหนึ่ง มีพนัก มีขาแบบไขว้กัน สามารถพับเก็บได้
ประชา คุณะเกษม
ประวัติการศึกษา
ดร.ประชา คุณะเกษม จบการศึกษาชั้นมัธยมศึกษาจากโรงเรียนเทพศิรินทร์ ด้วยทุนของกระทรวงการต่างประเทศ ในปี พ.ศ. 2491 จบการศึกษาปริญญาตรี สาขานิติศาสตร์ (เกียรตินิยม) จาก มหาวิทยาลัยออกซฟอร์ด ประเทศอังกฤษ ในปี พ.ศ. 2499 ต่อจากนั้นในปี พ.ศ. 2500 ได้สำเร็จการศึกษาปริญญาโท สาขารัฐศาสตร์ จาก มหาวิทยาลัยเยล ปี พ.ศ. 2502 จบการศึกษาปริญญาโท สาขานิติศาสตร์ จาก มหาวิทยาลัยออกซฟอร์ด และปีต่อมาได้สำเร็จการศึกษาปริญญาเอก สาขารัฐศาสตร์ จาก มหาวิทยาลัยเยล
ประวัติการทำงาน
หลังสำเร็จการศึกษาได้เข้าทำงานที่กรมองค์การระหว่างประเทศ กระทรวงการต่างประเทศ และได้ดำรงตำแหน่งเอกอัครราชทูตไทยประจำสหประชาชาติ ณ กรุงเจนีวา ประเทศสวิตเซอร์แลนด์ หลังจากนั้นได้ร่วมก่อตั้งพรรคไทยรักไทย กับ ดร.ทักษิณ ชินวัตร และเป็นที่ปรึกษารัฐมนตรีว่าการกระทรวงการต่างประเทศ สมัย ดร.สุรเกียรติ เสถียรไทย เป็นรัฐมนตรี
เครื่องราชอิสริยาภรณ์
ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
โบกาดูอิงแฟร์นู
โบกาดูอิงแฟร์นู (Boca do Inferno; ) คือหุบเหวแห่งหนึ่งที่หน้าผาริมทะเลใกล้กับเมืองกัชไกช์ในเขตลิสบอน ประเทศโปรตุเกส ในช่วงน้ำขึ้น คลื่นทะเลจะไหลเข้าสู่ก้นเหวและกระทบโขดหินอย่างแรง ทำให้ที่นี่กลายเป็นสถานที่ท่องเที่ยวยอดนิยมแห่งหนึ่งในพื้นที่ ถ้ำเหวแห่งนี้เป็นถ้ำแห่งแรกที่ปรากฏในภาพเคลื่อนไหวใด ๆ กล่าวคือ ในภาพยนตร์เงียบจากสหราชอาณาจักรเรื่อง อะซีเคฟเนียร์ลิสเบิน ใน ค.ศ. 1896 ซึ่งแสดงภาพคลื่นแตกที่ปากถ้ำแห่งนี้
เสรีรัฐไอริช
เสรีรัฐไอริช (Irish Free State; Saorstát Éireann) เป็นเสรีรัฐที่ก่อตั้งขึ้นเมื่อวันที่ 6 ธันวาคม ค.ศ. 1922 ตามข้อตกลงในสนธิสัญญาอังกฤษ-ไอร์แลนด์ที่ลงนามโดยรัฐบาลบริเตนและผู้แทนไอร์แลนด์สิบสองเดือนก่อนหน้านั้น ในวันที่ก่อตั้งเสรีรัฐประกอบด้วยเกาะไอร์แลนด์ทั้งเกาะยกเว้นแต่ไอร์แลนด์เหนือที่แยกตัวออกมาเกือบจะทันทีตามสิทธิ "แยกตัว" ที่ระบุไว้ในสนธิสัญญา เสรีรัฐไอริชมาแทนที่สาธารณรัฐไอร์แลนด์ที่ประกาศตนเป็นรัฐโดยพฤตินัยมาตั้งแต่ปี ค.ศ.  1919 เสรีรัฐไอริชมาสิ้นสุดลงในปี ค.ศ.  1937 เมื่อประชาชนออกเสียงสนับสนุนข้อเรียกร้องให้มีรัฐธรรมนูญฉบับใหม่แทนฉบับ ค.ศ.  1922 แต่ยังไม่ประกาศตัวเป็นสาธารณรัฐจนกระทั่ง ค.ศ. 1949
พลาสโมเดียม
พลาสโมเดียม (Plasmodium) เป็นสกุลของเชื้อปรสิตโปรโตซัวชนิดหนึ่งซึ่งทำให้เกิดโรคมาลาเรีย ในวงชีวิตของเชื้อชนิดนี้ต้องการโฮสต์สองตัวได้แก่พาหะที่เป็นยุงและโฮสต์ที่เป็นสัตว์มีกระดูกสันหลัง มีเชื้อพลาสโมเดียมไม่ต่ำกว่าสิบชนิดที่สามารถทำให้เกิดการติดเชื้อในมนุษย์ได้ ส่วนชนิดอื่นๆ ก็ทำให้เกิดการติดเชื้อในสัตว์ชนิดอื่นเช่นนก สัตว์เลื้อยคลาน หรือสัตว์ฟันแทะ เป็นต้น
เกาะอาวาจิ
เกาะอาวาจิ (淡路島 (Awaji-shima)) เป็นเกาะในจังหวัดเฮียวโงะ ประเทศญี่ปุ่น ทางทิศตะวันออกของทะเลเซโตะใน อยู่ระหว่างเกาะฮนชูและเกาะชิโกกุ มีขนาดพื้นที่ทั้งสิ้น 592.17 ตารางกิโลเมตร ถือเป็นเกาะที่ใหญ่ที่สุดในทะเลเซโตะใน
"อาวาจิ" มีความหมายว่า "เส้นทางสู่อาวะ" หรือชื่อมณฑลเก่าบนเกาะชิโกกุ ซึ่งปัจจุบันเป็นส่วนหนึ่งของจังหวัดโทกูชิมะ
ภูมิศาสตร์
เกาะอาวาจิแบ่งแยกกับเกาะฮนชูด้วยช่องแคบอากาชิ และแบ่งแยกกับเกาะชิโกกุด้วยช่องแคบนารูโตะ โดยมีสะพานอากาชิไคเกียวเชื่อมระหว่างโคเบะกับเกาะอาวาจิ ก่อสร้างแล้วเสร็จเมื่อวันที่ 5 เมษายน ค.ศ. 1998 จัดเป็นสะพานแขวนที่ยาวที่สุดอันดับ 2 ของโลก และทางด่วนที่เชื่อมต่อกับสะพานก็กลายเป็นเส้นทางการคมนาคมทางบกหลักระหว่างเกาะฮนชูกับเกาะชิโกกุ บริเวณช่องแคบนารูโตะเป็นแหล่งที่มีน้ำวนจำนวนมากและมีชื่อเสียง
รอยเลื่อนโนจิมะที่เกาะอาวาจิเป็นสาเหตุให้เกิดเหตุการณ์แผ่นดินไหวครั้งใหญ่เมื่อปี ค.ศ. 1995 ความเสียหายบางส่วนจากรอยเลื่อนถูกเก็บรักษาไว้และจัดแสดงไว้ในพิพิธภัณฑ์ เกาะอาวาจิยังเป็นศูนย์กลางแผ่นดินไหวอีกครั้งในปี พ.ศ. 2556
ประวัติศาสตร์
จากตำนานในลัทธิชินโต อาวาจิเป็นเกาะแรกในหมู่เกาะโอยาชิมะที่เกิดจากสองเทพคามินามว่าอิซานางิและอิซานามิ อาวาจิมีสถานะเป็นมณฑลในระหว่างคริสต์ศตวรรษที่ 7 ถึง 19 เป็นส่วนหนึ่งของภูมิภาคนังไกโด ปัจจุบัน ประกอบด้วยเทศบาลนครสามแห่ง คือ อาวาจิ ซูโมโตะ และมินามิอาวาจิ
ในเขตเทศบาลนครมินามิอาวาจิทางตอนใต้ของเกาะอาวาจิ มีโรงละครหุ่นอาวาจินิงเงียวโจรุริอายุกว่า 500 ปีจัดแสดงอยู่ที่โรงละครนิงเงียวโจรูริ (人形浄瑠璃館) หุ่นละครอาวาจินับว่าเป็นละครดั้งเดิมที่ได้รับความนิยม แต่จุดเริ่มต้นนั้นมาจากพิธีกรรมทางศาสนา นอกจากนี้ ยังมีสถานที่ท่องเที่ยวที่สำคัญอื่นๆของเกาะอาวาจิ ได้แก่ วัดฮมปูกุ (本福寺) และอาวาจิ ยูเมบูไต
ในปี ค.ศ. 1995 เกิดเหตุการณ์แผ่นดินไหวที่โคเบะ คร่าชีวิตผู้คนไปกว่า 5,502 คน และศูนย์กลางแผ่นดินไหวครั้งนั้นอยู่ที่เกาะอาวาจิ
เทศบาล
มีเทศบาลที่อยู่เกาะอาวาจิถึง 3 แห่ง คือ: อาวาจิ ซูโมโตะ และมินามิอาวาจิ ทั้งหมดอยู่ในจังหวัดเฮียวโงะ
วิทยาลัยดุสิตธานี
วิทยาลัยดุสิตธานี เป็นสถาบันอุดมศึกษาเอกชน เริ่มแรกนั้นได้รับการก่อตั้งในชื่อ "โรงเรียนการโรงแรมดุสิตธานี" เมื่อปี พ.ศ. 2536 โดย ท่านผู้หญิงชนัตถ์ ปิยะอุย ผู้ก่อตั้งและอดีตประธานกรรมการบริษัท ดุสิตธานี จำกัด (มหาชน) และอดีตสมาชิกวุฒิสภา ได้เปิดสอนหลักสูตรการพัฒนาธุรกิจโรงแรมและการประกอบอาหาร ต่อมาในปี พ.ศ. 2539 นั้นโรงเรียนการโรงแรมดุสิตธานีได้รับอนุมัติจากทบวงมหาวิทยาลัยให้มีฐานะเป็นวิทยาลัยเปิดสอนระดับปริญญาตรี
ปัจจุบันเปิดการเรียนการสอนระดับปริญญาตรี ปริญญาโท และหลักสูตรอบรมระยะสั้น ใน 1 วิทยาเขตและ 1 ศูนย์การศึกษา คือวิทยาเขตกรุงเทพมหานคร และศูนย์การศึกษาเมืองพัทยา จังหวัดชลบุรี โดยมีคุณหญิงกษมา วรวรรณ ณ อยุธยา เป็นนายกสภาวิทยาลัย
ประวัติ
เมื่อวันที่ 1 มิถุนายน พ.ศ. 2536 ได้มีการจัดตั้ง "โรงเรียนการโรงแรมดุสิตธานี" จากปณิธานของท่านผู้หญิงชนัตถ์ ปิยะอุย ผู้ก่อตั้งและอดีตประธานกรรมการ บริษัท ดุสิตธานี จำกัด (มหาชน) และอดีตสมาชิกวุฒิสภา โดยผลสืบเนื่องมาจาก จากสภาพการณ์โดยสรุปข้างต้นโรงเรียนการโรงแรมดุสิตธานีจึงได้รับการจัดตั้งขึ้นเพื่อผลิตบุคลากรที่มีความรู้ความเข้าใจในวิชาชีพเฉพาะเพื่อเป็นกำลังสำคัญในการพัฒนาธุรกิจโรงแรมให้รุดหน้าทัดเทียมนานาประเทศซึ่งจะมีผลดีต่อประเทศชาติโดยรวมซึ่งในระยะแรกได้เปิดสอนหลักสูตรเต็มเวลา ใช้เวลาในการศึกษาเล่าเรียนหลักสูตร 2 ปี นับตั้งแต่เริ่มเปิดดำเนินการสอนเป็นต้นมาโรงเรียนการโรงแรมดุสิตธานีได้มุ่งเน้นความเป็นเลิศทางวิชาการและการจัดการเรียนการสอนอย่างมีคุณภาพทั้งภาคทฤษฎีและภาคปฏิบัติในด้านอุตสาหกรรมบริการและการท่องเที่ยว และเป็นสถาบันอุดมศึกษาที่ก่อตั้งโดยบริษัทเอกชน (Corporate University) แห่งแรกในประเทศไทยที่ได้รับอนุมัติจากทบวงมหาวิทยาลัยให้มีฐานะเป็นวิทยาลัยเปิดสอนระดับปริญญาตรีโดยเริ่มในปีการศึกษา 2539
ต่อมาในปี 2554 จึงได้มีการขยายศูนย์การศึกษา ไปยังวิทยาลัยดุสิตธานี ศูนย์การศึกษาเมืองพัทยา จังหวัดชลบุรี
หลักสูตร
ปัจจุบันวิทยาลัยดุสิตธานี มี 1 วิทยาเขต และ 1 ศูนย์การศึกษา คือวิทยาเขตกรุงเทพมหานคร และศูนย์การศึกษาเมืองพัทยา จังหวัดชลบุรี มีหลักสูตรระดับปริญญาที่เปิดดำเนินการรวม 9 หลักสูตร ซึ่งมุ่งเน้นเฉพาะเกี่ยวกับธุรกิจบริการ การโรงแรม ศิลปะการประกอบอาหาร การท่องเที่ยว โดยแบ่งเป็นในระดับปริญญาตรีจำนวน 7 หลักสูตร และระดับปริญญาโท 2 หลักสูตร
หลักสูตรระดับปริญญาตรี (หลักสูตรนานาชาติ) จำนวน 2 สาขาวิชา ได้แก่
หลักสูตรระดับปริญญาโท 2 กลุ่มวิชา คือ
ปณิธาน
วิทยาลัยดุสิตธานี มีความมุ่งมั่นในการผลิตบัณฑิตทุกคน ให้มีความรู้ความสามารถ และเป็นผู้นำในอุตสาหกรรมบริการเพื่อคุณประโยชน์ต่อการพัฒนาเศรษฐกิจ และสังคมของชาติ พร้อมทั้งส่งเสริมการวิจัยค้นคว้า และการศึกษา เพื่อความรอบรู้ในการศึกษาอย่างมีคุณภาพ และประสิทธิภาพที่เป็นมาตรฐานสากล
พระเจ้าคาเมฮาเมฮาที่ 4 แห่งฮาวาย
พระเจ้าคาเมฮาเมฮาที่ 4 แห่งฮาวาย (Kamehameha IV) ทรงเป็นพระมหากษัตริย์พระองค์ที่ 4 แห่งราชอาณาจักรฮาวาย ต่อจากพระเจ้าคาเมฮาเมฮาที่ 3 แห่งฮาวายพระบรมราชชนก
พระเจ้าคาเมฮาเมฮาที่ 4 เสด็จพระราชสมภพเมื่อวันที่ 11 สิงหาคม 1813 ที่เมืองโฮโนลูลู ราชอาณาจักรฮาวาย เป็นโอรสของหัวหน้าพระสังฆราชและผู้ว่าการจังหวัดโออาฮูของฮาวาย พระองค์จึงมีศักดิ์เป็นพระราชโอรสบุญธรรมของพระเจ้าคาเมฮาเมฮาที่ 3 แห่งฮาวาย ตามราชประเพณีโบราณของฮาวาย
ในรัชสมัยของพระองค์เริ่มมีการล่าอาณานิคมทำให้พระองค์ต้องหาทางนำพาประเทศให้พ้นภัย เมื่อฝรั่งเศสเริ่มขยายดินแดนมาถึงหมู่เกาะฮาวายพระองค์ก็ทรงเจรจากับฝรั่งเศส และเริ่มมีชาวอเมริกันมาอาศัยอยู่ในราชอาณาจักรฮาวายมากขึ้นทำให้พระองค์ต้องหาทางต่อต้านอิทธิพลของชาวอเมริกัน
ตลอดรัชสมัยของพระองค์ถือว่าเป็นสมัยที่ดี เพราะพระองค์และสมเด็จพระราชินีเอ็มม่าทรงทุ่มเททรงงานเพื่อการศึกษาและด้านสาธารณสุขทำให้ชาวฮาวายค่อนข้างสุขสบายภายใต้การปกครองของพระองค์
พระเจ้าคาเมฮาเมฮาที่ 4 เสด็จสวรรคตเมื่อวันที่ 30 พฤศจิกายน 1863 ด้วยโรคหอบหืดเรื้อรัง ขณะมีพระชนมพรรษาได้ 29 พรรษา พระเจ้าคาเมฮาเมฮาที่ 5 พระเชษฐาของพระองค์จึงขึ้นครองราชย์ต่อจากพระองค์
พายุไต้ฝุ่นชบา (พ.ศ. 2559)
พายุไต้ฝุ่นชบา หรือที่ในประเทศฟิลิปปินส์เรียกว่า พายุไต้ฝุ่นอิกเม (Igme) เป็นพายุหมุนเขตร้อนที่มีความรุนแรงที่สุดที่เข้าชายฝั่งประเทศเกาหลีใต้นับตั้งแต่พายุไต้ฝุ่นซันปาในปี พ.ศ. 2555 ก่อตัวขึ้นจากหย่อมความกดอากาศต่ำเมื่อวันที่ 24 กันยายน พ.ศ. 2559 อยู่ทางตะวันออกเฉียงเหนือของกวม พายุดีเปรสชันเขตร้อนมาถึงสถานะพายุโซนร้อนในวันรุ่งขึ้น เมื่อถึงวันที่ 30 กันยายน พายุโซนร้อนชบาได้ทวีความรุนแรงขึ้นจนกลายเป็นพายุโซนร้อนกำลังแรง หลังจากการพาความร้อนลึกได้พัฒนาเป็นลักษณะแถบ และภายใต้เงื่อนไขที่เอื้ออำนวยมาก ขณะที่พายุกำลังเคลื่อนตัวไปทางทิศตะวันตกเฉียงเหนือพายุโซนร้อนกำลังแรงได้กลายเป็นพายุไต้ฝุ่น และโครงสร้างของพายุเริ่มดีขึ้นเป็นอย่างมาก   ในวันรุ่งขึ้นพายุไต้ฝุ่นชบาทวีกำลังแรงขึ้นอย่างรวดเร็วจนถึงระดับความรุนแรงสูงสุดเทียบเท่ากับมีความเข้มข้นเทียบเท่าหมวด 5 ในระดับลมมาตราเฮอริเคนแซฟเฟอร์–ซิมป์สัน  พายุไต้ฝุ่นชบามีกำลังแรงสูงสุดด้วยความเร็วลม 215 กิโลเมตรต่อชั่วโมง (130 ไมล์ต่อชั่วโมง) และความกดอากาศที่ 905 เฮกโตปาสกาล (มิลลิบาร์ 26.72 นิ้วของปรอท) หลังจากนั้นพายุไต้ฝุ่นชบาก็เริ่มอ่อนกำลังลงเมื่อแกนกลางอสมมาตร เนื่องจากลมเฉือน  ขณะที่พายุเข้าใกล้ชายฝั่งปูซานพายุได้แปรสภาพเป็นพายุหมุนนอกเขตร้อน และสลายไปในที่สุด
ดาวเทียมของจีพีเอ็มได้เคลื่อนตัวผ่านตรงเหนือตาพายุของพายุไต้ฝุ่นชบา เครื่องวัดปริมาณน้ำฝนทั่วโลกแบบภาพไมโครเวฟ และเรดาร์ปริมาณน้ำฝนแบบความถี่คู่แสดงให้เห็นว่าพายุกำลังตกตะกอนอย่างหนักมาก ปริมาณน้ำฝนในผนังตาเล็ก ๆ ของพายุวัดโดยภารกิจวัดปริมาณน้ำฝนทั่วโลก และปริมาณน้ำฝนที่ตกลงมาในอัตรามากกว่า 234 มิลลิเมตร (9.2 นิ้ว) ต่อชั่วโมง อุณหภูมิผิวน้ำทะเลที่อบอุ่น และแรงลมเฉือนในแนวดิ่งต่ำเป็น 2 ปัจจัย ที่ทำให้พายุไต้ฝุ่นชบากลายเป็นพายุซูเปอร์ไต้ฝุ่นขณะที่กำลังเคลื่อนตัวผ่านทะเลฟิลิปปิน และเครื่องวัดสเปกโตรเรดิโอมิเตอร์การถ่ายภาพความละเอียดปานกลางแสดงให้เห็นตาพายุที่ชัดเจน ซึ่งล้อมรอบด้วยพายุฝนฟ้าคะนองที่รุนแรง
พายุไต้ฝุ่นชบาได้สร้างความเสียหายเป็นวงกว้างทั่วภาคใต้ของประเทศเกาหลีใต้จึงทําให้มีผู้เสียชีวิตอย่างน้อย 7 ราย และมีผู้สูญหายอีก 4 ราย การคมนาคมขนส่งหยุดชะงัก และมีการยกเลิกเที่ยวบิน 100 เที่ยวบิน บ้านเรือนประสบปัญหาไฟฟ้าดับกว่า 200,000 หลัง
ประเทศจีน
เนื่องจากพายุไต้ฝุ่นชบาอยู่ใกล้กับมณฑลเจ้อเจียง ประเทศจีนเกินคาด ในเวินโจวมีการออกคำเตือนระดับสีน้ำเงินเมื่อเวลา 09:40 น. (02:40 น. เวลาสากลเชิงพิกัด) ของวันที่ 2 ตุลาคม และชี้ว่าจะได้รับผลกระทบจากบริเวณรอบนอก ในตอนกลางคืนแรงคลื่นลมทะเลชายฝั่งของเวินโจวจะอยู่ที่ 7 ถึง 9 เมตร และวันที่ 3 ตุลาคม ถึงวันที่ 4 ตุลาคม คลื่นจะสูงอยู่ประมาณ 8 ถึง 10 เมตร จากคืนวันที่ 2 ตุลาคม ถึงวันที่ 5 ตุลาคม จะมีแรงคลื่นลมทะเลอยู่ที่ 9 ถึง 11 เมตร ในน่านน้ำตอนกลาง และคลื่นลมทะเลบางส่วนในทางตะวันออกของทะเลจีนตะวันออกจะสูงอยู่ประมาณ 12 ถึง 13 เมตร อย่างไรก็ตาม พายุไต้ฝุ่นชบาไม่ได้เคลื่อนตัวเข้าใกล้ภาคตะวันออกของประเทศจีนในท้ายที่สุด และสำนักอุตุนิยมวิทยาจีน (CMA) ได้ยกสัญญาณเตือนภัยพายุหมุนเขตร้อนทั้งหมดเมื่อเวลา 06:00 น. (23:00 น. เวลาสากลเชิงพิกัด) ในวันที่ 5 ตุลาคม
ประเทศเกาหลีใต้
สำนักงานการศึกษาจังหวัดเชจูได้จัดประชุมสถานการณ์ฉุกเฉินก่อนพายุไต้ฝุ่นชบากำลังเคลื่อนตัวเข้ามาใกล้จังหวัดเชจู และได้ตัดสินใจดำเนินมาตรการด้านความปลอดภัย เช่น การปรับเวลาขาเข้า และขาออกตามคำตัดสินของอาจารย์ใหญ่ การส่งคืนนักเรียนด้วยตนเองในตอนกลางคืนก่อนเวลาอันควร และการควบคุมเข้าถึงนักเรียนหากอยู่พื้นที่ที่เสี่ยง เช่น สถานที่เขตก่อสร้าง เป็นต้น โรงเรียนทางตอนใต้ของประเทศเกาหลีใต้ 58 แห่ง ได้แก่ โรงเรียนอนุบาล 3 แห่ง โรงเรียนประถมศึกษา 23 แห่ง โรงเรียนมัธยมศึกษาตอนต้น 17 แห่ง โรงเรียนมัธยมศึกษาตอนปลาย 16 แห่ง และโรงเรียนสอนพิเศษ 2 แห่ง ได้เปิดการเรียนการสอนครึ่งวันในวันที่ 5 ตุลาคม
ประเทศญี่ปุ่น
สำนักอุตุนิยมวิทยาญี่ปุ่น (JMA) ได้ออกคำเตือนเกี่ยวกับสภาพอากาศ และคลื่นสูง เนื่องจากพายุไต้ฝุ่นชบากำลังเคลื่อนตัวไปทางตะวันตกเฉียงเหนือใกล้จังหวัดโอกินาวะ โดยมีความเร็วลมสูงสุด 305 กิโลเมตรต่อชั่วโมง (190 ไมล์ต่อชั่วโมง) เมื่อเวลา 18:50 น. (11:50 น. เวลาสากลเชิงพิกัด) และคาดการณ์ว่าพายุจะเข้าใกล้ทางเหนือของเกาะคีวชู เที่ยวบินที่ถูกยกเลิกรวมถึงเที่ยวบินที่ดำเนินการโดยออล นิปปอน แอร์เวย์ และเจแปนแอร์ไลน์ รัฐบาลท้องถิ่นของนาฮะ อุราโซเอะ และคุเมะจิมะ แนะนำให้ประชาชนอพยพ และรัฐบาลจังหวัดได้สั่งปิดสำนักงานอื่น ๆ นอกเหนือจากที่เกี่ยวข้องกับหน้าที่ที่เกี่ยวข้องกับภัยพิบัติ สำนักงานของรัฐ และเอกชนบางแห่งหยุดทำงาน และโรงเรียนได้หยุดการเรียนการสอน อีวีเอแอร์ และไชนาแอร์ไลน์ ได้ยกเลิกเที่ยวบินไปจังหวัดโอกินาวะที่กำหนดไว้สำหรับวันที่ 3 ตุลาคม ซึ่งเป็นวันที่คาดการณ์ว่าพายุไต้ฝุ่นชบาจะส่งผลกระทบต่อจังหวัดโอกินาวะ สายการบินอีวีเอแอร์เคยถูกวิพากษ์วิจารณ์เรื่องเที่ยวบินที่ให้บริการไปยังจุดหมายปลายทางที่ได้รับผลกระทบจากพายุเมื่อสัปดาห์ก่อน ซึ่งพายุไต้ฝุ่นเมกีส่งผลกระทบต่อภูมิภาคก่อนหน้านี้ และสายการบินต่าง ๆ ได้ยกเลิกเที่ยวบินกว่า 200 เที่ยวบิน รวมถึงเที่ยวบินที่ท่าอากาศยานนาฮะด้วย
ประเทศเกาหลีใต้
ทางตอนใต้ของประเทศเกาหลีใต้ได้รับผลกระทบอย่างรุนแรง ตามรายงานของสำนักอุตุนิยมวิทยาเกาหลี (KMA) กล่าวว่าพายุไต้ฝุ่นชบาได้เคลื่อนตัวเข้าใกล้ซองซาน จังหวัดเชจูเวลาประมาณ 2:50 น. (19:50 น. เวลาสากลเชิงพิกัด) มีการยกเลิกเที่ยวบิน 100 เที่ยวบิน ถนนหลายสายไหลลงสู่แม่น้ำ และครัวเรือนประสบปัญหาไฟฟ้าดับ ฝนตกมากกว่า 600 มิลลิเมตร (24 นิ้ว) ในบางพื้นที่ของอุทยานแห่งชาติฮัลลาซาน และฝนตก 400 มิลลิเมตร (16 นิ้ว) ตกลงมาที่ยงกังดง จังหวัดเชจู เจ้าหน้าที่ได้ออกคำสั่งอพยพให้กับผู้อยู่อาศัยในเรื่องนี้ หลังจากนั้นพายุไต้ฝุ่นชบาเคลื่อนตัวตามแนวชายฝั่งทางตอนใต้ของประเทศเกาหลีใต้ และข้ามสี่เขตทางตอนใต้ เช่น จังหวัดช็อลลาใต้ จังหวัดคย็องซังใต้ ปูซาน และอุลซัน ในช่วงที่พายุเข้าทำให้มีลมแรงพัด และฝนตกหนัก มีรายงานน้ำท่วมอย่างต่อเนื่อง ลมแรงพัดป้ายโฆษณา และเกิดดินถล่มในพื้นที่ภูเขาบางแห่ง โรงงานผลิตรถยนต์ของบริษัท ฮุนได มอเตอร์ ในอุลซันถูกปิดตัวลงทำให้รถยนต์หลาย 10 คัน ถูกน้ำท่วม มีผู้เสียชีวิต 7 ราย และสูญหาย 3 ราย พายุไต้ฝุ่นชบาจะกลายเป็นพายุที่มีความรุนแรงที่สุดต่อภาคใต้ของประเทศเกาหลีใต้นับตั้งแต่พายุไต้ฝุ่นแมมีในปี พ.ศ. 2546 บ้านเรือนมีความเสียหายอย่างน้อย 350 หลัง และบ้านเรือน 14 หลัง ถูกทำลายบางส่วนในจังหวัดเชจู และอุลซัน แต่คาดว่าจำนวนความเสียหายของบ้านเรือนจะเพิ่มขึ้นเมื่อเทศบาลเสร็จสิ้นในการตรวจสอบความเสียหายในอีกไม่กี่วันข้างหน้า
พื้นที่เพาะปลูกรวม 7,747 เฮกตาร์ ถูกน้ำท่วมในจังหวัดเชจู และจังหวัดช็อลลาใต้ นอกจากนี้ รถยนต์ได้รับความเสียหาย 1,046 คัน จากถูกน้ำท่วม บริษัทประกันภัย 7 แห่ง รายงานว่ามีการสูญเสียผู้เอาประกันภัยอันเนื่องมาจากผลกระทบของพายุไต้ฝุ่นชบาเป็นจำนวนเงิน 20.3 พันล้านวอน (18.2 ล้านดอลลาร์สหรัฐ) ดินถล่มในอุลซัน เขื่อน 2 แห่ง ถูกทำลาย และถนน 17 สาย ถูกพัดพาไปกับแม่น้ำ และบ้านเรือนประมาณ 228,500 หลัง ในจังหวัดเชจู จังหวัดช็อลลาใต้ และจังหวัดคย็องซังใต้ ปูซาน และแทกู ได้ประสบปัญหาไฟฟ้าดับจากพายุไต้ฝุ่นชบา และมีความเสียหายโดยรวม 143.3 พันล้านวอน (129 ล้านดอลลาร์สหรัฐ)
ประเทศญี่ปุ่น
พายุไต้ฝุ่นชบาได้ถล่มทางตอนใต้ของประเทศญี่ปุ่นทำให้เกิดลมแรง และฝนตกหนักทั่วภูมิภาค ผู้อยู่อาศัยมากกว่า 800 คน ได้อพยพออกจากบ้านเรือน และบ้านเรือนอีกประมาณ 1,000 หลัง ได้ประสบปัญหาไฟฟ้าดับหลังจากพายุได้พัดถล่มบริเวณจังหวัดโอกินาวะ
ซาวด์บอยร็อก
อัลบั้มชุด ซาวด์บอยร็อก  นี้ กรูฟอาร์มาดา เป็นผู้แต่งเองทั้งหมด โดยได้ศิลปินรับเชิญอย่าง Stush, Candi Staton, Mutya Buena, Angie Stone, และ Mistah Fab
วัดอินทร์บุพผาราม
วัดอินทร์บุพผารามสร้างขึ้นราวรัชสมัยพญามังราย กษัตริย์แห่งล้านนา ในช่วงพุทธศวรรษที่ 19 เป็นวัดสำคัญที่ได้ร้บการบูรณปฏิสังขรณ์มาทุกยุคทุกสมัย การบูรณะครั้งท้ายสุดได้จารึกบนฐานเจดีย์ ราว พ.ศ. 2464 ชื่อของวัดอินทร์ในระยะแรกเรียกว่า วัดป่าเผียว ต่อมาเรียกว่า วัดหม่อนสุด ลำดับท้ายสุดจึงขนานนามว่า "วัดอินทร์บุพผาราม"
สิ่งก่อสร้างที่โดดเด่นของวัดคือเจดีย์มีรูปแบบศิลปะค่อนไปทางล้านนา มีฐานบัวในผังยกเก็จที่มีการประดับลูกแก้ว อกไก่ 2 เส้น เรือนธาตุทำเป็นบัวคว่ำบัวหงายซึ่งไม่ปรากฏพบในเจดีย์องค์ใดในเชียงตุง ส่วนยอดน่าจะซ่อมแซมในสมัยหลัง